OzLabs/hebrew-wiki-articles huggingface dataset:
בו דרק

מרי קתלין קולינס (באנגלית: Mary Cathleen Collins; נולדה ב-20 בנובמבר 1956), הידועה בעיקר בשם בו דרק (Bo Derek), היא שחקנית ודוגמנית אמריקנית אשר נחשבה בעיני רבים לסמל מין בשנות ה-70 וה-80 של המאה ה-20.

נולדה בשם מרי קתלין קולינס בלונג ביץ', קליפורניה. בגיל 16 התאהבה בג'ון דרק, שחקן ובמאי נשוי שהיה מבוגר ממנה בשלושים שנה. היא עזבה את בית הספר, וג'ון דרק התגרש מאשתו השחקנית לינדה אוונס. מפחד החוק בקליפורניה, הזוג עבר לגרמניה, שם ביים ג'ון דרק סרט ארוטי דל תקציב בכיכובה של קולינס. הסרט, "פנטזיות", לא הופץ בזמן אמת (1973). כשהייתה קולינס בת 18 חזר הזוג לארצות הברית, וכשהייתה בת 19 הם נישאו. מאז נודעה בשם בו דרק. ב-1979 דרק שיחקה בסרט הקומדיה הרומנטית המצליח "10". ג'ון דרק נפטר ב-1998.

היא מנהלת מערכת יחסים עם השחקן ג'ון קורבט שאותו הכירה בשנת 2002, לאחר שנפגש בפגישה עיוורת.<ref></ref> ולבסוף הם התחתנו בשנת 2020. בני הזוג מתגוררים בחווה בסנטה אינז, קליפורניה, עם שני הרועים הגרמנים שלהם וארבעה סוסים.<ref></ref>

== פילמוגרפיה נבחרת ==
*אוקרה - 1977
*10 - 1979
*חילופי עונות - 1980
*פנטזיות - 1981
*טרזן, איש הקופים - 1981
*בולרו - 1984
*טומי בוי - 1995
*היילנד פארק - 2013 
*שארקנדו 3: אוי, אלוהים לא! - 2015 (סרט טלוויזיה)
*חמש חתונות - 2018

== קישורים חיצוניים ==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס פטל הזהב: שחקנים
קטגוריה:אל-הוריות אמריקאיות
קטגוריה:אל-הוריים אמריקאים
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
פייטיזם

פִּייֶטיזם (Pietism; בגרמנית: Pietismus) היא תנועה דתית שקמה בקרב מאמיני הלותרניזם בגרמניה בשלהי המאה ה-17 ואמצע המאה ה-18, מתוך התקוממות נגד הממסד של הכנסייה הלותרנית. שם התנועה בא מהמילה הלטינית "pietas". הפייטיזם מתנגד למעמד המועדף של הדוגמות התאולוגיות ומטיף לדתיות המבוססת על האמונה הפנימית הפרטית, תוך דגש על חזרה בתשובה, אדיקות (praxis pietatis - פרקטיקה של האדיקות), טוהר מידות, פעולות צדקה. החסיד שלו רואה עצמו מועצם על ידי חוויה מיסטית של מעין לידה מחדש. לפי הפייטיסטים רק המיסטיציזם עשוי לתת משמעות נוצרית לניהול חיים סגפניים וממושמעים.

המייסד שלה היה פיליפ יאקוב שפנר (Philipp Jacob Spener) (1705-1635), כומר ממוצא אלזסי שפעל בפרנקפורט על נהר מיין. הוא הקים בשנת 1670 קבוצות של מאמינים קרויות "קולגיה פייטאטיס" (collegia pietatis). בספרו "Pia desideria" הציע שפנר "דת של הלב" במקום "דת של הראש". אחריו, אוגוסט הרמן פרנקה (Francke) הפך את אוניברסיטת האלה למרכז פייטיסטי.

מאוחר יותר הרוזן (1760-1700), תלמיד של פרנקה ו"בן סנדקות" של שפנר, הקים ברוח הפייטיזם קהילה דתית ביישוב בשלזיה, שנקראה "". כנסייה זו הפיצה את רעיונות ההתעוררות האוונגלית ברחבי אירופה ואמריקה הצפונית במאה ה-17 וה-18.
הפייטיזם השפיע במידה רבה על הכומר האנגליקני ג'ון וסלי ועל המתודיזם מיסודו. כמו כן נתנה השראה לאלכסנדר מאק, מייסד תנועת ה"אחים" (Brethren) משוורצנאו והכנסייה הנוצרית לפי האוונגליון.

באופן טיפוסי לנצרות הפרוטסטנטית, הפייטיזם מבוסס על האמונה כי המאמין יכול לקבל מחילה על חטאיו רק בהתערבות החסד האלהי. מחילת החטא צריכה להתלוות בשינוי טוטלי, ולא רק בשיפור או תיקון. ההארה של פאולוס הקדוש בדרך לדמשק היא האב טיפוס המובהק לשינוי מסוג זה.

תוך שימוש במושגים של האלכימיה, הפייטיסטים טענו כי מרגע הלידה מחדש, הנוצרי שואף בלי הרף להמיר את העופרת של נשמתו למתכת האצילה המסוגלת לשקף את הנשגבות האינסופית של אלהים, זאת בדרך כואבת של כפרה, והתעמתות מתמדת עם פיתוי השטן.

מחוץ לדת הנוצרית הפרוטסטנטית, יסודות מקבילים במידה מסוימת לפייטיזם ניתן לראות בתנועה היאנסניסטית בקרב הקתולים בצרפת במאה ה-17, הקתולים באנגליה ובצפון אמריקה (דרך פייטיסטים שהמירו את דתם לדת הרומית-קתולית, כדוגמת פרדריק ויליאם פייברו) ואף ביהדות - התנועה החסידית מיסודו של הבעל שם טוב (1760-1700).

==לקריאה נוספת==
*F E Stoffler, The Rise of Evangelical Pietism ,1971
*A Ritschl, Geschichte des Pietismus
*D W Brown, Understanding Pietism R Lovelace, The Dynamics of Spiritual Life

==קישורים חיצוניים==

* [http://mb-soft.com/believe/txc/pietism.htm על פיאטיזם באתר believe]
כולל ערך על פייטיזם מאת מארק איי. נול ב -Elwell Evangelical Dictionary
* [http://www.cob-net.org/pietism.htm על הפייטיזם באתר של כנסיית האחים] (Brethren או הכנסייה הנוצרית לפי האוונגליון) 
* [http://www.treccani.it/enciclopedia/pietismo/ באנציקלופדיה טרקאני]
* [https://web.archive.org/web/20120127065730/http://www.xenos.org/essays/pietism.htm הפייטיזם של הכנסייה הלותרנית המוקדמת וסוגיית הjustificatio]
* [http://www.newadvent.org/cathen/12080c.htm פייטיזם באנציקלופדיה הקתולית]
* [https://web.archive.org/web/20140502000622/http://www.deusvitae.com/faith/denominations/pietism.html על פייטיזם בכנסיות שונות]
* [http://www.mtio.com/articles/aissar3.htm רולנדל פוירפאהן - על שורשי הפייטיזם ופירותיו - בסדרת הרצאות פיפר]
Ronald Feuerhahn The Roots and Fruits of Pietism,Concordia Seminary St Louis, MO, Luther Academy 1998
* 
* 

קטגוריה:נצרות פרוטסטנטית
אוטו נורדנשלד

הספינה "אנטארקטיק" בנמל [[גטבורג, 1901]]
נילס אוטו גוסטב נורדנשלד (בשוודית: Nils Otto Gustaf Nordenskjöld; 6 בדצמבר 1869 - 2 ביוני 1928) היה חוקר קוטב, גאוגרף וגאולוג שוודי-פיני.

==תולדות חייו==
נולד בסמולנד שבשוודיה למשפחה נודעת, דודו היה חוקר הקוטב אדולף אריק נורדנשלד, הוריו היו בני-דודים. ב-1894 החל ללמוד גאולוגיה באוניברסיטת אופסלה והתקדם לדרגת פרופסור. במהלך 1895–1897 נסע במשלחת חקר מינרולוגית לפטגוניה וארץ האש. ב-1898 נסע לאלסקה וטריטוריית יוקון.

בשנים 1901–1904 הוביל את המשלחת השוודית לאנטארקטיקה (Första svenska Antarktisexpeditionen). הספינה "אנטארקטיק" יצאה מנמל גטבורג אל איי פוקלנד ומשם המשיכה לכיוון חצי האי האנטארקטי. נוררדנשלד וצוותו נחתו באי הזעיר Snow Hill () ונותרו שם במשך החורף (הדרומי) של שנת 1902, בעוד הספינה תחת פיקוד הקברניט קארל אנטון לארסן הפליגה חזרה לפוקלנד. בקיץ שלאחר מכן (סוף נובמבר 1902), בדרכה חזרה על מנת לאסוף את נורדנשלד וצוותו, נלכדה הספינה בקרח והתקדמה באיטיות רבה, תוך לחץ קרח ששיבש את נתיבה המתוכנן כליל. ב-12 בפברואר 1903 טבעה הספינה כ-40 ק"מ מן האי פולט () ועד ה-28 בחודש הצליח לארסן לחלץ את צוותו בשלום אל האי למשך החורף. שני הצוותים נפגשו בסוף 1903 במפרץ התקווה () וחולצו על ידי ספינה ארגנטינאית. קודם לכן, באוגוסט 1903, נחשב לנעדר ונשלחה ספינה לחפש אחריו. 

במהלך השהייה החורפית במזרח חצי האי האנטארקטי הצליחה משלחתו המפוצלת של נורדנשלד לחקור את חופי החצי האי וארכיפלג האיים הסמוך. המחקר הניב דוגמאות גאולוגיות רבות ותיאורי בעלי חיים. למרות ההצלחה המדעית והשם שהקנתה המשלחת לנורדנשלד בשדה המדעי, היא הותירה אותו שקוע בחובות כבדים.

ב-1905 מונה לפרופסור לגאולוגיה וגאוגרפיה באוניברסיטת גטבורג.

ב-1909 נסע בראש משלחת חקר גאולוגית לגרינלנד וב-1920–1921 שב לדרום אמריקה וחקר את צ'ילה ופרו.

==לקריאה נוספת==
<div class="mw-content-ltr">
* Antarctica: Or, Two years amongst the ice of the South Pole אוטוביוגרפיה
</div>

==קישורים חיצוניים==

* [http://www.south-pole.com/p0000091.htm ביוגרפיה ותאור המשלחת לאנטארקטיקה]
* [http://gdl.cdlr.strath.ac.uk/scotia/gooant/gooant020303.htm סיפור ומפת המשלחת האנטארקטית]
* 
* 

==הערות שוליים==

קטגוריה:אנטארקטיקה: מגלי היבשת
קטגוריה:שוודים של פינלנד
קטגוריה:גאולוגים
קטגוריה:גאוגרפים
קטגוריה:סגל אוניברסיטת גטבורג
קטגוריה:מגלי ארצות שוודים
קטגוריה:שוודים שנולדו ב-1869
קטגוריה:נפטרים ב-1928
מיוג'ו

מיוג'ו (ביפנית: 明星 – כוכב בהיר או כוכב השחר) היה כתב עת ספרותי שיצא לאור ביפן בין השנים 1900–1908. כתב עת זה היה מיזם של חוג שירה שנקרא "שינשישה" (החברה החדשה לשירה), אשר נוסד על ידי טקאן יוסאנו ב-1899. הוא נודע בעיקר בעקבות תרומתו לפיתוח ולקידום הגרסה המודרנית למשקל 31 ההברות של שירת הוואקה היפנית. כותבים מפורסמים כמו אקיקו יוסאנו שתרמו רבות לכתב העת הפכו את סגנון השירה המסורתית לסגנון החושני של התנועה הרומנטית.

בהמשך הפך סגנונו של כתב העת מכתב עת העוסק בשירת הוואקה בלבד לכתב עת מודרני המקדם אמנות חזותית ושירה מערבית. הוא נחשב כבעל השפעה מכרעת על התפתחות השירה בתחילת המאה ה-20.

כתב העת יצא לאור לתקופה קצרה ונסגר בגלל מחלוקות פנימיות בחוג ה"שינשישה". הרבה מחבריו המקוריים עזרו בהמשך ליצירת כתב עת ספרותי בשם "סובארו". בהמשך היו ניסיונות שונים לחדש את הוצאתו, בפעם הראשונה בין השנים 1921–1927 ובפעם השנייה בין השנים 1947–1949.

==קישורים חיצוניים==

קטגוריה:כתבי עת ספרותיים
קטגוריה:יפן: תרבות
אקיקו יוסאנו

אקיקו יוסאנו (ביפנית: 与謝野 晶子; 7 בדצמבר 1878 – 29 במאי 1942) הוא שם עט של סופרת ומשוררת יפנית בשם הו שו, שהייתה מחלוצי הפמיניזם, פציפיסטית ופעילה חברתית שחיה בתקופת מייג'י, תקופת טאישו ובתחילת תקופת שווה. היא הייתה בין המשוררות הפוסט-קלאסיות המפורסמות ביותר והשנויות ביותר במחלוקת ביפן.

== ביוגרפיה ==
יוסאנו נולדה למשפחת סוחרים אמידה מסאקאי במחוז אוסקה. כבר מגיל 11 היא לקחה חלק משמעותי בניהול העסק המשפחתי שעסק במכירת יוקן וממתק שעועית. בילדותה היא נהגה לקרוא יצירות ספרותיות, לרוב מספרייתו של אביה. בתור תלמידת תיכון היא עשתה מנוי למיוג'ו והפכה לאחת התורמות העיקריות שלו. עורך כתב העת, טקאן יוסאנו, לימד אותה את שירת הוואקה. 

למרות שטקאן היה נשוי הוא התאהב באקיקו, ולבסוף הם התחתנו ב-1901 והתגוררו בפרבר של טוקיו. לזוג נולדו שני בנים.

==קישורים חיצוניים==

* 
* 
* 

קטגוריה:פציפיסטיות
קטגוריה:משוררות יפניות
קטגוריה:ילידות 1878
קטגוריה:סופרות יפניות
קטגוריה:פמיניסטיות יפניות
קטגוריה:פמיניסטיות המאה ה-19
קטגוריה:פמיניסטיות המאה ה-20
קטגוריה:נפטרות ב-1942
לילי לאבלס

לילי מאי לאבלס (באנגלית: Lily May Loveless; נולדה ב-16 באפריל 1990 בלונדון) היא שחקנית אנגלייה, ידועה בעיקר בזכות תפקידה כנעמי קמפבל בסדרת הדרמה סקינס.

== קריירה ==
לאבלס עשתה את הופעת הבכורה שלה בעונה השלישית של 'סקינס' כששיחקה את הנערה הבוטה, פעילה פוליטית ומבולבלת מינית - 'נעמי קמפבל'. לאבלס סיפרה ש'נעמי קמפבל' היא הגרסה הקיצונית שלה.

לאבלס רקדה בלהקת המחול הפסיכוטי, קבוצת מחול שמתמחה בריקודי רחוב, איתם הופיעה בקרנבל טוטנהאם.

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1990
קטגוריה:אנגלים שנולדו ב-1990
ישיבת בית מאיר

בית מאיר היא ישיבה גדולה חרדית-ליטאית השוכנת בבני ברק.

הישיבה הוקמה בשנת תשי"ח (1957) על ידי הרב זלמן רוטברג. לצדו כיהן במשך כעשרים שנה הרב ראובן פיין. לאחר פטירת הרב רוטברג התמנה תחתיו בנו הרב צבי רוטברג. הישיבה ידועה באוצר הספרים שלה.

==מאפייני הישיבה==
הישיבה קרויה על שם חותנו של הרב רוטברג, הרב מאיר קרליץ. תחילה למדו התלמידים בבית המדרש לדרמן, ולאחר מכן עברו לרחוב דבורה הנביאה. בשנותיה הראשונות הייתה הישיבה קשורה למשפחת קרליץ. הרב יעקב ישראל קניבסקי ובנו הרב חיים קניבסקי היו מבאי בית המדרש. הרב חיים שאול קרליץ כיהן בה כמשגיח.

==צוות הישיבה==
בין הר"מים בישיבה: הרב זאב שפירא חתנו של הרב זלמן רוטברג, הרב דניאל גינזבורג חתנו של הרב זלמן רוטברג, בנו הרב יחזקאל גינזבורג.

הרב שמחה רוטברג בנו של ראש הישיבה משמש כר"מ בישיבה והוא כיום הדמות הדומיננטית בישיבה לצד אביו בעיקר בקבלת והוצאת בחורים, בן נוסף הרב טוביה רוטברג מכהן כר"מ בישיבה. ראש הקיבוץ הוא הרב שלמה אהרן ברמן ועוזרו הרב יקותיאל פריימן מחבר קונטרס חדווה דשמעתתא.

ראש הכולל הוא הרב אליעזר מרקוביץ בנו של הרב צבי מרקוביץ וחתנו של הרב זלמן רוטברג. 

הרב יונתן שרגא דומב כיהן במשך כארבעים שנה כמשגיח הישיבה, עד לעזיבתו באלול תשע"ח.

כיום המשגיח הוא הרב יחיאל סלר אשר כיהן בעברו משגיח בישיבת ויזמן<ref></ref>

בנוסף מכהנים כמשגיחים: הרב ישראל מאיר ויסנשטרן, הרב יהודה ברונר, הרב רפאל שטיינוביץ, הרב אורי ארלנגר.

בישיבה הגדולה כשלש מאות בחורים מישראל. ומחו"ל בעיקר ממקסיקו ומדרום אמריקה

==ספריית הישיבה==

"אוצר הספרים" של הישיבה הוא מהגדולים בספריות הישיבות בישראל והאוסף התורני הגדול ביותר הפתוח לעיון הציבור הרחב בעיר בני ברק. לאחר פטירתו של הרב שלמה שמשון קרליץ (גיסו של הרב זלמן רוטברג) תרמו בני משפחתו את אוסף הספרים שלו לספרייה, חדר האוסף נקרא "עטרת שלמה" על שמו.

==קישורים חיצוניים==
* 

==הערות שוליים==

בית מאיר
בית מאיר
בית מאיר
שמרית דרור גריילסאמר

שמרית דרור גריילסאמר (נולדה ב-8 במאי 1979) היא זמרת ויוצרת ישראלית.

==ביוגרפיה==
דרור-גריילסאמר, ילידת קריית ביאליק, החלה את דרכה בלהקת הנוער הייצוגית של קריית מוצקין כובע טמבל. שנים לאחר מכן היא נבחרה לגלם את דמותה של חנה, הזמיר בהצגה גטו של יהושוע סובול. את המחזה הפיק מוזיקלית דניאל סלומון. שמרית למדה בבית ספר רימון כשנתיים. כמו כן היא תלמידתה של רחל הוכמן, מורה לפיתוח קול.

בשנת 2007 נישאה למוזיקאי מיכאל גריילסאמר ולהם שני ילדים.

ב-2011 התמודדה לצד בעלה בקדם אירוויזיון עם השיר "טו דו דו" שהגיע למקום השישי.

בנובמבר אותה שנה הוציאה אלבום בכורה יחד עם בעלה מיכאל גריילסאמר הנקרא "בפריז".

==קישורים חיצוניים==

קטגוריה:זמרות ישראליות
קטגוריה:זמרים ישראלים
קטגוריה:מתמודדות קדם-האירוויזיון
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:ישראליות שנולדו ב-1979
קטגוריה:ישראלים שנולדו ב-1979
אידליב (מחוז)

מחוז אידליב (בערבית: مُحافظة إدلب, תעתיק מדויק: מֻחאפט'ת אִדלבּ; בעברית נקרא המחוז על פי רוב מחוז אידליב) הוא אחד מ-14 מחוזותיה של סוריה. הוא משתרע בצפון-מערב סוריה. שטחו 6,097 קמ"ר, אוכלוסייתו הוערכה בשנת 2010 בכ-1,464,000 תושבים. 

המחוז מחולק לחמש נפות, ובירתו היא העיר אידליב. חלקו הצפון-מערבי גובל בטורקיה.

==נפות==
המחוז מחולק לחמש נפות:
* נפת אריחא
* נפת חארם
* נפת אדלב
* נפת ג'סר א-שורור
* נפת מערת א-נועמאן

==קישורים חיצוניים==

אדלב
קטגוריה:גבול טורקיה–סוריה
א-רקה (מחוז)

מְחוֹז אַ-רַּקַּה (בערבית: مُحافظة الرقة) הוא אחד מ-14 מחוזותיה של סוריה. המחוז שוכן בצפון סוריה, ושטחו 19,616 קמ"ר. ב-2010 הוערכה אוכלוסייתו בכ-921,000 תושבים. המחוז מחולק לשלוש נפות, ובירתו היא העיר א-רקה. חלקו הצפוני של המחוז גובל בטורקיה.

==היסטוריה==

ב-2016, כתוצאה ממלחמת האזרחים, רוב המחוז היה תחת שלטון המדינה האסלאמית, למעט רצועות בצפונו, אשר היו שייכות למחתרות כורדיות. ביוני 2016 נכנסו כוחות צבא סוריה לתחומי המחוז ובגיבוי אווירי רוסי התקדמו אל גבולות העיר א-רקה, בירת המדינה האסלאמית. נכון ליולי 2017, הכוחות הסוריים הדמוקרטיים שלטו ברוב המחוז והוא נוקה במלואו מכוחות המדינה האסלאמית.

==נפות==
המחוז מחולק לשלוש נפות:
*נפת תל אביד - בצפון
*נפת א-רקה - בדרום-מזרח
*נפת א-ת'ורה - מערב

==קישורים חיצוניים==

==הערות שוליים==

א-רקה
הנהלת חשבונות כפולה

הנהלת חשבונות כפולה (או הנהלת חשבונות דו-צידית) היא שיטת ניהול חשבונות בו כל עסקה נרשמת בשני מקומות (או כרטיסיות) - חובה וזכות. סיכום כל הכרטיסיות יהיה מאוזן. סך הכל החובה יהיה תמיד שווה לסך הכל הזכות. מתוך יתרות הכרטיסיות אפשר להכין שני דוחות: דוח רווח והפסד ומאזן. יתרת דו"ח רווח והפסד יהיה בזכות, אם העסק הרוויח בתקופה החשבונאית, או בחובה אם הפסיד. יתרה זו מתווספת למאזן. סך הזכות במאזן יהיה שווה תמיד לסך החובה. את השיטה ניסח לוקה פאצ'ולי בסוף המאה ה-15, ומאז עקרונותיה הבסיסיים כמעט ולא השתנו.

==דוגמאות==
ברכישת מכונה לעסק תמורת מזומן, גדלה יתרת הרכוש הקבוע במאזן הנמצא בצד הנכסים, וכנגדו קטנה יתרת המזומנים, אף הם בצד הנכסים. לעומת זאת, רכישתו באשראי, מגדילה את יתרת הרכוש הקבוע, בצד הנכסים, ומגדילה את יתרת נותני האשראי בצד ההתחייבויות, והאיזון נשמר.

== ראו גם ==
* הנהלת חשבונות חד-צדית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חשבונאות
קטגוריה:הנהלת חשבונות
קטגוריה:איטליה: המצאות
דיר א-זור (מחוז)

מחוז דיר א-זור (בערבית: مُحافظة دير الزور) הוא אחד מ-14 מחוזותיה של סוריה, משתרע בצפון-מזרח סוריה. שטחו של המחוז 33,060 קמ"ר, אוכלוסייתו הוערכה בשנת 2010 בכ-1,202,000 תושבים. המחוז מחולק לשלוש נפות ובירתו היא העיר דיר א-זור. חלקו הדרום-מזרחי של המחוז גובל עם עיראק.

==נפות==
המחוז מחולק לשלוש נפות:
* נפת דיר א-זור – בצפון
* נפת מיאדין – במרכז
* נפת אלבוכמאל – בדרום

==קישורים חיצוניים==

דיר א-זור
אל-חסכה (מחוז)

מחוז אל-חסכה (בערבית: الحسكة) הוא אחד מ-14 מחוזותיה של סוריה, משתרע בצפון-מזרח סוריה. שטחו של המחוז 23,334 קמ"ר, אוכלוסייתו הוערכה בשנת 2010 בכ-1,477,000 תושבים רובם אשורים וכורדים. המחוז מחולק לארבע נפות ובירתו היא העיר אל-חסכה. חלקו דרום-מזרחי של המחוז גובל עם עיראק וחלקו הצפוני והמערבי גובל עם טורקיה.

במחוז זה נמצא האתר הארכאולוגי תל חלף שבו שכנה העיר העתיקה גוזן שאליו הוגלו תושבי ממלכת ישראל בזמן גלות אשור. אתר נוסף הוא תל ברי שבו התקיימה עיר עתיקה בשם "כחת".

==נפות==
המחוז מחולק לארבע נפות:
* נפת אל-חסכה - בדרום
* נפת ראס אל-עין - בצפון-מערב
* נפת קמישלי - בצפון
* נפת מאלכיה - בצפון-מזרח

==קישורים חיצוניים==

* 

אל-חסכה
Þ

left
"ת'ורן" (Thorn/Þorn) (Þ תצורה קטנה þ) היא אות באיסלנדית, באנגלית עתיקה ובנורדית עתיקה וכן במספר דיאלקטים באנגלית תיכונה. היא הייתה בשימוש בסקנדינביה של ימי הביניים אך הוחלפה בדיגרף Th פרט לאיסלנדית שם היא נשארה. מקור האות בכתב הרוני ונקראה Thorn באנגלו-סקסונית או Thurs ("ענק") בשירי-רון סקנדינביים. היא שוחזרה בפרוטו-גרמנית כת'וריסז.

אות זו מייצגת את העיצור המיוצג על ידי Th באנגלית: בין אם קולי כבמילה The (/ð/ :IPA); ובין אם הגה אטום כבמילה Thick (/θ/ :IPA).

==מילים באיסלנדית המכילות את העיצור Þ==
* Þann - על
* Þekkingaröflun - למידה
* Þjóðfélag - חֶבְרָה
* Það - זה
* Þegar - כאשר

==ראו גם==
* אנגלית עתיקה
* ye olde
* ביאוולף
* Ð

==קישורים חיצוניים==

קטגוריה:אלפבית לטיני
אליהו יצחק פריסמן

הרב אליהו יצחק פריסמן
הרב אליהו יצחק פריסמן (תרס"ב, 1902 - י"ג באדר ב' תשל"ו, 13 במרץ 1976) היה מקבוצת המייסדים של מכון הרי פישל לדרישת התלמוד ומשפט התורה והשתתף בכתיבת ובעריכת חיבורים תורניים. 

==תולדותיו==
נולד בריטובה שבליטא לאליעזר זאב פריסמן, תלמיד ישיבות סלבודקה וטלז ופעיל למען יישוב ארץ ישראל. 

למד בישיבת טלז. כשעזב את הישיבה ליווהו ראש הישיבה, הרב יוסף יהודה לייב בלוך. בשנת תרפ"ה (1925) עלה לארץ ישראל ולמד בישיבת מרכז הרב. הראי"ה קוק והרב יעקב משה חרל"פ למדו איתו לעיתים בחברותא. הרב אברהם אהרן בורשטיין מטבריג, שהכיר את משפחתו מהשנים שבהן כיהן כאב"ד ריטובה ולימד כתשעה חודשים בישיבת מרכז הרב, אמר עליו שהוא היחיד שמבין את כל דבריו בשיעור. 

היה מעשרת התלמידים שנבחרו בידי הרב קוק כדי להקים את "מכון הרי פישל לדרישת התלמוד", ובהמשך במערכת "הלכה פסוקה" על חלק חושן משפט של שולחן ערוך ב"מכון למשפט התורה" שהקים הרב יצחק אייזיק הלוי הרצוג. עבודתו נכללה בכרך הראשון של המפעל שיצא לאור בתשכ"ב. 

השתתף בכתיבת תיקונים והערות לחלק ב' של "שיטה למועד קטן" לתלמיד רבי יחיאל מפאריש (עם הרב מרדכי ליב זק"ש, ירושלים תרצ"ז) ובכתיבת הגהות וביאורים לכרך ד' של 'ראבי"ה' (עם הרב שאר ישוב כהן, שם תשכ"ה). כתב חומר לערכים עבור "האנציקלופדיה התלמודית". עם פטירתו של חברו הרב שמעון סטרליץ בשנת תשט"ו ערך עם הרב יוסף כהן את ספר כתביו "שם משמעון". היה מבאי ביתו של הרב צבי פסח פרנק והיה שותף בעריכת כתביו. הרב פרנק מזכירו כמה פעמים בספריו.

נפטר בירושלים ונקבר בבית הקברות בהר הזיתים.

בנו הוא אליעזר זאב אפרסמון, מרבני מכון הלכה ברורה.

==לקריאה נוספת==
*חנוך (זונדל) פריסמן, 'הרה"ג אליהו יצחק פריסמן ז"ל', בתוך חוברת ריטובה: תוספת לספר הזיכרון, תשל"ז, עמ' 10-11
*הרב משה צבי נריה, 'לדמותו התורנית של הרב הגאון ר' אליהו יצחק בריסמן: שנה לפטירתו', בתוך שנה בשנה, תשל"ח, עמ' 463-477
*הנ"ל, בשדה הראי"ה, כפר הרואה תשנ"א, 'מבני העלייה', עמ' 459–464.

==קישורים חיצוניים==
* 

==הערות שוליים==

קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת טלז
קטגוריה:בוגרי ישיבת מרכז הרב
קטגוריה:מחברי ספרות תורנית
קטגוריה:עורכי האנציקלופדיה התלמודית
קטגוריה:רבני הציונות הדתית בישראל
קטגוריה:אנשי העלייה הרביעית
קטגוריה:יהודים הקבורים בהר הזיתים: חלקת הפרושים
קטגוריה:תלמידי הראי"ה קוק
קטגוריה:מהדירי ספרות תורנית
קטגוריה:מכון אריאל
קטגוריה:ישראלים שנולדו ב-1902
קטגוריה:ישראלים שנפטרו ב-1976
יצחק זונדל ריף

הרב יצחק זונדל ריף (ד' בתשרי תרס"ד, ספטמבר 1903 – ט' בתשרי תש"ב, 30 בספטמבר 1941) היה רבה של "זאגר ישן" בליטא. נספה בשואה עם קהילתו.

==תולדות חייו==
נולד בוולוז'ין לרב ישראל ריף ולמירל, בת הרב רפאל שפירא שהיה חתנו של הנצי"ב מוולוז'ין. נקרא על שם הרב יצחק מוולוז'ין ועל שם הרב מנחם זונדל שפירא שהיה אחי סבו. אחיו הוא הרב נפתלי צבי יהודה ריף.

למד אצל אחיו ולאחר מכן בישיבת כנסת ישראל בסלבודקה. עלה לארץ בתרפ"ג (1923) עם חבריו שלום נתן רענן וצמח גרין, והיה מעשרת התלמידים הראשונים של ישיבת מרכז הרב. ראש הישיבה הראי"ה קוק היה מכבדו בקימה עוד בהיותו צעיר לימים. הרב מנחם יהודה הלוי אושפיזאי, חברו לספסל הלימודים, אמר עליו שהיה מיחידי הסגולה של הישיבה. היה הכותב העיקרי של שיעורי הרב אברהם אהרן בורשטיין שהוכנסו לאחר פטירתו הפתאומית לספר "נר אהרן" שיצא לאור לזכרו. הרב ריף נהג לציין את יום השנה של רבו זה באמירת דברי תורה.

הרב ריף למד במרכז הרב כעשר שנים. הוא נסמך לרבנות בידי הראי"ה ולאחר מכן שב לליטא. נישא ללאה, בת הרב טודרוס הלוי לוקשצאן, רבה של זאגר ישן. בתרצ"ו נבחר לרבנות עיירה זו במקום חותנו. כהונתו כרב ב"זאגר ישן" לצד אביו שכיהן כרב ב"זאגר חדש" סיימה את המחלוקת בין שתי הקהילות.

נודע גם כדרשן. רבים היו באים לדרשותיו עוד כשהיה תלמיד ב"מרכז הרב" ודרש מפעם לפעם בבתי כנסת בירושלים.

נספה בשואה יחד עם קהילתו ומשפחתו, בערב יום הכיפורים תש"ב (1941). דברים עליו ודברי תורה שלו הובאו בספר "נר יצחק".

==לקריאה נוספת==
*הרב משה צבי נריה, בשדה הראי"ה, כפר הרא"ה תשנ"א, 'נר לאחד', עמ' 458-449
*הרב משה צבי נריה (עורך), נר יצחק: חדושי תורה וברורי-הלכה ממשנתו של הרב ... יצחק-זונדל ריף הי"ד, תל אביב תשי"ז, עמ' 20-7 (מאמרים על דמותו מחבריו לישיבה)
*הרב צבי יהודה הכהן קוק, "לנתיבות ישראל" חלק ב, עמ' כד

==קישורים חיצוניים==
*[http://www.hebrewbooks.org/40628 נר יצחק] בהיברובוקס
*[http://toratcha.com/?p=1506 תכלית האדם, חיובו וגדלותו לקיים במסירות נפש "לזרעו אחריו"], מתוך מכתב של הרב ריף, אתר תורתך לא שכחתי
* 

==הערות שוליים==

קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת מרכז הרב
קטגוריה:רבנים ליטאים
קטגוריה:רבנים שנספו בשואה
קטגוריה:משפחת חיים מוולוז'ין
קטגוריה:משפחת אריה לייב שפירא
קטגוריה:אנשי העלייה השלישית
קטגוריה:תלמידי הראי"ה קוק
קטגוריה:ילידי 1903
קטגוריה:נפטרים ב-1941
שמעון סטרליץ

הרב שמעון סטרליץ
הרב שמעון סטרליץ (תרס"ו - ז' בטבת תשט"ו) היה תלמידו של הראי"ה קוק, ממייסדי "מכון הרי פישל לדרישת התלמוד" ומראשי האנציקלופדיה התלמודית.

==תולדותיו==
נולד בעיירה ליובאן הסמוכה לסלוצק, במחוז מינסק, בלארוס. נולד למשפחה ללא נטיות תורניות ובצעירותו למד בגימנסיה רוסית. לאחר מכן התגלגל לישיבת סלוצק-קלצק בראשות הרב איסר זלמן מלצר, אך מחמת נטיותיו הציוניות, תוך זמן קצר, בשנת תרפ"ו, עלה לארץ ישראל, תחילה מתוך שאיפות להשתלב בבניין הארץ, אך מכיוון שהיה "בן ישיבה" פנה לישיבת מרכז הרב בראשות הראי"ה קוק. שם התעצבה אישיותו משך שנים רבות. הרב קוק למד עמו מדי פעם בחברותא. תקופה מסוימת התגורר בבית הרב.

כן היה מבאי ביתו של הרב יצחק זאב סולובייצ'יק (הגרי"ז מבריסק) לאחר שהגרי"ז עלה לירושלים. הגרי"ז שהיה מתנגד חריף לציונות אמר עליו שהוא אוהב אותו מאוד, אף שהוא ציוני, כיוון שבכל מקום ששואלים אותו הוא משיב כהלכה, וכשאינו יודע אומר "איני יודע".

הצטיין בשקידה גדולה בלימוד, בבקיאות רחבה, בהבנה ישרה, במידות טובות ובאצילות נפש. כמו כן ניחן בכישרון כתיבה והסברה מרשימים. עם כל עיסוקו ברובו בשדה התלמוד וההלכה, היה הרב סטרליץ גם איש הגות, שירה ומחשבה, ונטה אחר הגותו של הרב קוק. סייע לרב דוד כהן "הנזיר" בעריכת "אורות הקודש" מאמרו "התשובה לאור הסתכלותו של רבינו" צורף למהדורות רבות של הספר אורות התשובה של הרב קוק.

בתרצ"ב היה מעשרת מייסדי "מכון הרי פישל לדרישת התלמוד" שבחר הרב קוק שהתבססו על עילויים מישיבתו. במסגרת זו היה מהמוציאים לאור של פירוש "בית הבחירה" של המאירי למסכתות מועד קטן, מכות, ושבועות, וכתב מקורות והערות. עם תחילת ההוצאה לאור של האנציקלופדיה התלמודית, היה הרב סטרליץ לאחד מעמודי התווך של חברי המערכת שלה.

לרב סטרליץ ולאשתו לא היו צאצאים. הוא נפטר בירושלים בגיל 49.

לאחר פטירתו יצא הספר "שם משמעון" ובו מרוכזים מאמריו על מסכת מעשרות ומאמרים נוספים בנושאים תלמודיים. מאמריו ומכתביו ההגותיים כונסו לאחר פטירתו בספר "מהמקור: דברי מחשבה".

==ספריו==
* 
*מהמקור - דברי מחשבה, דפוס המאירי, ירושלים תשכ"ט (עם דברים עליו)

==לקריאה נוספת==
*הרב משה צבי נריה, 'האציל שבחבורה', בשדה הראי"ה, כפר הרואה תשנ"א, עמ' 512-498
*הרב נריה, 'הרב שמעון סטרליץ ז"ל', ליקוטי הראי"ה, כרך ג, כפר הרא"ה תשנ"ה, עמ' 429-423; ירושלים תשע"ה, עמ' 308-311.
*הרב שמואל אבידור הכהן, 'הרב שמעון סטרליץ', רואי פני הראי"ה, ירושלים תשע"ב, עמ' 198-200

==קישורים חיצוניים==
*[http://www.mekor-haim.org/index.php/rav-dh-hacohen/88-moadim/187-110926-maamaro-shel-harav-sterlits-beorot-hateshouva מאמר של הרב שמעון סטרליץ מתוך הערותיו על ספה"ק אורות התשובה]
* 

==הערות שוליים==

קטגוריה:בוגרי ישיבת סלוצק-קלצק
קטגוריה:בוגרי ישיבת מרכז הרב
קטגוריה:רבני הציונות הדתית בישראל
קטגוריה:ירושלים: רבנים
קטגוריה:מחברי ספרות תורנית
קטגוריה:עורכי האנציקלופדיה התלמודית
קטגוריה:תלמידי הראי"ה קוק
קטגוריה:יהודים הקבורים בבית הקברות סנהדריה
קטגוריה:מכון אריאל
חגי ליניק

חגי ליניק (נולד ב-1959) הוא סופר ישראלי, חתן פרס ספיר לשנת 2011.

==ביוגרפיה==
חגי ליניק נולד בשנת 1959 ביהוד, בן למאיה ומרדכי ליניק. אביו היה קבלן בניין, ולימים ראש המועצה המקומית יהוד. חגי הוא הצעיר משישה אחים. אחיו הבכור, , נהרג ב-25 במרץ 1968 בתאונת אימונים, בעת שירותו בסיירת מטכ"ל.

חגי ליניק שירת בצה"ל בשייטת 13. שיחק כחלוץ בקבוצת הכדורגל הפועל יהוד. בשנים 1985-1982 למד במדרשה למוזיקה בתל אביב ובשנים 1988-1986 למד במכללת ברקלי למוזיקה בבוסטון.

ב-2010 יצר עם איה סומך את הסרט התיעודי, "מתחת לשטיח", שזכה בפרס הצילום המצטיין בפסטיבל "דוקאביב".

מאז 2014 ליניק עורך את סדרת מופעי "אנטישפע".

באוגוסט 2012 עלה מחזהו "דוהרים" בתיאטרון תמונע, בכיכובו של שמואל וולף, אותו ביים ביחד עם אילן תורן.

מלמד בבית הספר לאמנויות המילה בירושלים.

==ספריו==
* מישהו נפל (1996)
* מספר מוות (2000)
* דרוש לחשן (2011). ספר זה זיכה את ליניק בפרס ספיר לשנת 2011.
* המחסל (2015).
* מפליגים (2023).

כל ספריו יצאו לאור במסגרת "הספריה החדשה" של הוצאת הקיבוץ המאוחד / ספרי סימן קריאה. בכל ספריו, ובפרט ב"דרוש לחשן", נכללים רכיבים בעלי אופי אוטוביוגרפי.

==קישורים חיצוניים==
* 
* 
* 
* חגי ליניק, [http://www.newlibrary.co.il/htmls/page_1069.aspx?c0=16152&bsp=13175 הלחשן המייצר את הזיכרון], באתר הספריה החדשה
* 
* 
* 
* .
על "דרוש לחשן":
* 
* 
* 
* 
* 
* נורית גרץ, [http://www.103.fm/programs/Media.aspx?ZrqvnVq=FGKMMG&c41t4nzVQ=FG המלצה על "דרוש לחשן" בתוכנית הרדיו 'באה לשבת'], 4 בנובמבר 2011
* 
* עמיה ליבליך, [http://www.hebpsy.net/blog_post.asp?id=469 בכמה דרכים אפשר], באתר "פסיכולוגיה עברית"
* תמר משמר, [http://tamarmishmar.wordpress.com/2011/10/13/למי-שייך-הזיכרון/ על "דרוש לחשן" של חגי ליניק], 13 באוקטובר 2011

על "המחסל"
* אריק גלסנר, [https://arikglasner.wordpress.com/2015/12/18/על-המחסל-של-חגי-ליניק-הוצאת-הספריה-הח/ על "המחסל", של חגי ליניק], המדור לספרות ב"7 לילות" של "ידיעות אחרונות", 18 בדצמבר 2015
* [https://musaf-shabbat.com/2015/12/12/להרוג-ולנוח-יונתן-דה-שליט/amp/ להרוג ולנוח, יונתן דה שליט], מקור ראשון כ"ט כסלו תשע"ו
* 
מאמרים מאת חגי ליניק
* [https://www.haaretz.co.il/misc/writers/WRITER-1.10220137 הארץ דעות]
* 
* מאמר על "צל ידו" חיים באר. [https://www.israelhayom.co.il/writer/חגי-ליניק ישראל היום]
* חגי ליניק על תומאס ברנהרד, [https://www.israelhayom.co.il/magazine/hashavua/article/6897514 ישראל היום]

==הערות שוליים==

קטגוריה:סופרים ישראלים
קטגוריה:סופרים כותבי עברית
קטגוריה:זוכי פרס ספיר
קטגוריה:יהוד-מונוסון: כדורגלנים
קטגוריה:לוחמי שייטת 13
קטגוריה:כדורגלני הפועל יהוד
קטגוריה:ישראלים שנולדו ב-1959
לבורנט

לבורנט
לַבּוֹרַנְט (בעברית: מַעְבְּדָן) הוא אדם, בעל תואר מתאים, העוסק בניהול מעבדה ובפיקוח על העבודה ועל הניסויים שמתבצעים בה.

הלבורנט דואג להכין חומרים בתחילת כל ניסוי, לארגן כלים ואף לעיתים קרובות לבצע ולהדגים את הניסוי. תפקיד הלבורנט הוא סידור המעבדה, הכנת החומרים והכלים וביצוע הניסויים והפיקוח עליהם.

בקופות החולים, לבורנטים ולבורנטיות לוקחים דגימות שונות (כגון דם, שתן, כיח) מן הנבדקים, וכמה שעות מאוחר יותר בודקים אותו.

בתי ספר יסודיים ועל יסודיים, בהם יש מעבדות, מעסיקים לבורנטים. כיוון שישנן מגמות לימוד שונות, וניסויים מתחומי דעת שונים (פיזיקה, כימיה, ביולוגיה, אקולוגיה), הרי שלרוב הלבורנט צריך להבין בתחומי דעת אלו.

== קישורים חיצוניים ==

* [https://web.archive.org/web/20150225133351/http://www.ilmar.org.il/jobs.asp האיגוד הישראלי למדעי המעבדה הרפואית]
* [http://www.histadrut.org.il/index.php?page_id=170 הסתדרות המיקרוביולוגים, הביוכימאים ועובדי המעבדות]
*ממוזער
* 
* 
* 

קטגוריה:מקצועות המדע והטכנולוגיה
קטגוריה:מקצוע הרפואה
יהודה לוי (ביולוג)

יהודה לוי (6 במרץ 1949 - 18 ביולי 1996) היה פרופסור לביולוגיה ישראלי. בין היתר כיהן כראש המחלקה למדעי החיים באוניברסיטת בר-אילן.

== ביוגרפיה==
לוי נולד בקזבלנקה שבמרוקו. אביו הוא חבר הכנסת דניאל יצחק לוי. אחיו הם הרב יצחק לוי, חבר הכנסת ושר לשעבר; והרב שלמה לוי, ראש ישיבת ההסדר בקריית גת וראש כולל הלכה בישיבת הר עציון. לוי עלה לישראל עם משפחתו ב-1957. למד בבית הספר תחכמוני בבת ים ובישיבת כפר הרוא"ה. לאחר שנת לימודים אחת בישיבת מרכז הרב, התגייס לצה"ל ושירת בחיל ההנדסה הקרבית. 

למד באוניברסיטת בר-אילן, שם סיים תואר שני בביולוגיה ב-1976 ודוקטורט ב-1979. הדוקטורט של לוי עסק במחלת שידפון בעלי תירס. בשנת 1992 קיבל דרגת פרופסור חבר. כיהן כראש המחלקה למדעי החיים באוניברסיטה בשנים האחרונות לחייו. במהלך הקריירה פרסם כ-60 מאמרים בכתבי עת מדעיים. בין מחקריו מצא מספר גילויים על יצירת נוגדנים למחלות פטרייתיות בעלי תירס. מחקריו הועילו להצלת אלפי דונמים של שדות תירס בקניה שבאפריקה, שאליה הוזעק מספר פעמים. 

מחקר נוסף שלו עסק בפיתוח זן חדש של תירס מתוק (בצבע לבן), אך הוא נפטר בטרם הספיק להשלים את המחקר. לוי ערך ניסויים בשדות הדסים על מנת לפתח זנים שיצמיחו הדסים משולשים, הראויים לברכה בחג סוכות.

== קישורים חיצוניים ==
* [http://life-sciences.biu.ac.il/files/life-sciences/shared/levy.pdf מאמר לזכרו] , באתר אוניברסיטת בר-אילן 

== הערות שוליים ==

קטגוריה:סגל אוניברסיטת בר-אילן: מדעי החיים
קטגוריה:ביולוגים ישראלים
קטגוריה:בוגרי בית הספר תחכמוני (בת ים)
קטגוריה:בוגרי ישיבת כפר הרא"ה
קטגוריה:עולים בשנות ה-1950
קטגוריה:בוגרי ישיבת מרכז הרב
קטגוריה:ישראלים ילידי מרוקו
קטגוריה:בעלי תואר דוקטור מאוניברסיטת בר-אילן
קטגוריה:אישים הקבורים בבית העלמין הדרום
קטגוריה:ישראלים שנולדו ב-1949
קטגוריה:ישראלים שנפטרו ב-1996
גלגל מסתובב (אלבום)

גלגל מסתובב הוא אלבום הסולו השני של המוזיקאי שמוליק קראוס, שיצא בשנת 1982 בהד ארצי.

האלבום הוא תוצר של שיתוף פעולה בין קראוס למוזיקאי אילן וירצברג שיחד הוציאו מספר אלבומים במהלך שנות השמונים והתשעים. קראוס הלחין את כל 11 שירי האלבום, בעוד וירצברג עיבד את השירים וניגן בכולם. את מרבית שירי האלבום כתב הפזמונאי יענקל'ה רוטבליט כשאת חמשת השירים הנותרים כתב המשורר וחברו של קראוס יבי. מהאלבום יצאו מספר להיטים ובהם "איך הגלגל מסתובב", "גיטרה", המתאר את אישיותו של קראוס שהתאפיינה באותן שנים מעליות וירידות (ולמעשה כל האלבום עוסק ב"גלגל מסתובב"): "אמרו שזה הסוף שלו, אמרו שהוא הלך/ אמרו שכח הכול, התחיל ללמוד תנ"ך/ ראו אותו בכרם עם דוד הזקן, אבל יותר מכל דבר אהב הוא לנגן בגיטרה", ו"שיר שמש". האלבום סימן את חזרתו של קראוס לחזית התעשייה המוזיקלית הישראלית, והן האלבום והן מסע ההופעות שיצא לאחר מכן זכו להצלחה ניכרת.

את עטיפת האלבום, כפי שמצוין בשיר "איך עושים תקליט" (המתאר את תהליך העבודה על האלבום), צייר האומן אורי ליפשיץ.

בגרסת הדיסק של האלבום נוסף השיר "רואים רחוק רואים שקוף" כשיר בונוס. השיר יצא במקור על תקליטון שנה לאחר צאת האלבום ונכלל לאחר מכן באלבום "אחרי עשרים שנה".

== רשימת רצועות ==

==השתתפו בהקלטות==
*שמוליק קראוס - גיטרות, קולות, פסנתר ("איך גלגל מסתובב")
*אילן וירצברג - עיבודים, פסנתר, פנדר, גיטרות, מיתרים, קולות
*אוהד אינגר - גיטרה בס
*אלון אולארצ'יק - גיטרה בס
*מיקי שביב - גיטרה בס
*אלון הלל - תופים
*מאיר ישראל - תופים, כלי הקשה
*דני פאר - פסנתר, עיבודים ("ארצי", "חייכי")
*משה לוי - פסנתר
*אבנר קנר - פסנתר
*רביב גזית - פרופט
*פרנקי גליקסמן - אקורדיון
*קורין אלאל - קולות
*הוקלט באולפני "טריטון" בבני-ברק - ינואר-מרץ 1982
*טכנאי הקלטה: דוד לוריא

קטגוריה:אלבומי 1982
קטגוריה:אלבומי שמוליק קראוס
קטגוריה:אלבומים בעברית
קטגוריה:אלבומים שהופקו על ידי אילן וירצברג
קטגוריה:אלבומים שהוקלטו באולפני טריטון
קטגוריה:אלבומי רוק ישראליים
קטגוריה:אלבומי חברת הד ארצי
אהרן בן יוסי הכהן

הרב אהרן בן יוסי הכהן (או רב אהרן בעל הג"ן) היה פרשן המקרא, שחי בצפון צרפת במאה ה-13. נמנה עם בעלי התוספות והיה תלמידו של רבי שלמה מרדוש. פירש את המקראות על דרך הפשט.

== משפחתו ==
הרב אהרן מרבה להביא את פרשנות אביו - יוסי בן אהרן הכהן - בתוך ספר הג"ן. מתוך פירוש הרב אהרן ידוע כי היה לו בן בשם טוב-עלם.

== חשיבות פרשנותו ==
עוד טרם הבאת ספר הג"ן לדפוס בתשס"ט, כתבי רב אהרן היו ידועים לפרשני המקרא בימי הביניים ובדורות שלאחריו. פרשנים אלו הרבו לצטט את דבריו בתוך כתביהם. לפי השערתו של שמואל פוזננסקי (בהקדמתיו להדפסת פירוש הרב אליעזר מבלגנצי לספר יחזקאל) הרב אהרן חי בסוף אלף החמישי. פוזננסקי מוסיף כי בגלל העובדה שחשובי הפרשנים הרבו לצטט את דברי הרב אהרן הוא הרחיב את דבריו אודותו וחיבורו המקורי.

== חיבוריו ==
* ספר הג"ן, פירוש לחמישה חומשי תורה, (ערך וביאר: יחיאל מיכל אורליאן), ירושלים: מוסד הרב קוק, תשס"ט 2009.

==קישורים חיצוניים==
* 

==הערות שוליים==

קטגוריה:פרשני המקרא
קטגוריה:ראשוני צרפת
חב"ד למען ילדי צ'רנוביל

[[בול שהנפיקה התאחדות בולאי ישראל בשלהי שנת 1997 בהוקרה לפרויקט]]
פרויקט חב"ד למען ילדי צֶ'רנוֹבִּיל (מכונה בקיצור: ילדי צ'רנוביל) הוא פרויקט של צעירי אגודת חב"ד בישראל, שבמסגרתו עלו לישראל אלפי ילדים יהודים מאזור צ'רנוביל במשך שנות 1990–2017.

== רקע ==
אסון צ'רנוביל, ב-26 באפריל 1986, גרם לפיזור נשורת רדיואקטיבית בשטחים נרחבים, בעיקר באוקראינה, בלארוס ורוסיה, שבהם חיים מיליוני בני אדם, מהם רבבות יהודים. לאחר שמחקרים של ארגון הבריאות העולמי הוכיחו כי סכנה גדולה במיוחד נשקפת לילדים, האוכלוסייה בעלת האמצעים מיהרה לעזוב את האזור.

בשנת 1990 פנו נציגי הקהילות היהודיות באזורים אלו לתנועת חב"ד בבקשה להוציא את ילדי המשפחות היהודיות העניות שנותרו באזור.

== העלייה לישראל ==
לאחר שהתברר כי השנים שחולפות אינן מקטינות את הסכנה הרדיואקטיבית, הורה רבי מנחם מנדל שניאורסון לצעירי חב"ד להקים בכפר חב"ד מוסדות לקליטת הילדים, בראש הארגון עמד יוסי רייטשיק מצעירי חב"ד. ב-3 באוגוסט 1990, י"ב באב תש"ן הועלתה לישראל הקבוצה הראשונה, שמנתה 196 ילדים. מאז הועלו במסגרת הפרויקט 80 קבוצות ובסך הכל כ-2,500 ילדים. בעקבותיהם עלו גם חלק מהוריהם.

הילדים נקלטו במעונות בכפר חב"ד, שם עברו בדיקות ומעקב רפואי וקיבלו תזונה מתאימה. במקביל, סיפק הפרויקט תרופות וציוד רפואי לילדים שנותרו באזורים שבהם קיימת השפעה רדיואקטיבית.

== הוקרה ==

הפרויקט נחשב לאחד המיזמים המפורסמים של צעירי חב"ד בישראל, וזכה להכרה של האו"ם.

ב-1995 קיבל הפרויקט את פרס מגן שר העבודה והרווחה.

בתאריך 23 בדצמבר 1997 השירות הבולאי הישראלי הנפיק "בול חב"ד למען ילדי צ'רנוביל". על הבול הופיע ציור של ילדי צ'רנוביל יורדים ממטוס אל על בהגיעם לישראל. האמן אלי כרמלי עיצב את הבול. השירות הבולאי מכר 1,317,700 בולים מבול זה בתוך כ-7 חודשים עד להפסקת מכירתו..

בין השנים 2007-2015 נערכו בהוליווד אירועי התרמה לפרויקט בהשתתפות מפורסמים כמו סטיבן ספילברג, אדם סנדלר, בן סטילר וג'ון ווייט.

==קישורים חיצוניים==
* [http://www.chabad.org.il/Activities/Article.asp?ArticleID=14&CategoryID=371 הצלת ילדי צ'רנוביל] באתר צעירי חב"ד
* [http://www.ccoc.net/ האתר הרשמי של הפרויקט] 
* 
*חיים רייך, [http://www.kolhazman.co.il/436148 30 שנה להעלאת ילדי צ'רנוביל] אתר כל הזמן כ"ב אב תש"פ

==הערות שוליים==

קטגוריה:פעילות חב"ד
קטגוריה:1990 בישראל
קטגוריה:אסון צ'רנוביל
קטגוריה:ישראל: פליטים
מיקלוש נמט

מיקלוש נֶמֶט (בהונגרית: Németh Miklós; נולד ב-14 בינואר 1948) הוא מדינאי הונגרי שכיהן כראש ממשלת הונגריה בשנים 1988–1990.
== ביוגרפיה ==
נמט נולד במונוק שבצפון-מזרח הונגריה.
היה ממנהיגי מפלגת העובדים הסוציאליסטית של הונגריה (היא המפלגה הקומוניסטית ההונגרית) עד קריסת הגוש הקומוניסטי.

כראש ממשלה (מ-28 בנובמבר 1988 עד 23 במאי 1990) התיר לאזרחי מזרח גרמניה לעבור דרך הונגריה אל המערב. מדיניות זו תרמה רבות לנפילת חומת ברלין ב-9 בנובמבר 1989.

לאחר סיום תפקידו כראש ממשלה, מונה לסגן נשיא הבנק האירופי לשיקום ופיתוח בלונדון, מוסד שהוקם בשנת 1991 לסיוע למדינות הגוש הקומוניסטי לשעבר, במעבר לדמוקרטיה. בשנת 2000 סיים את תפקידו בבנק וחזר להונגריה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים הונגרים
קטגוריה:ראשי ממשלת הונגריה
קטגוריה:הונגרים שנולדו ב-1948
עמוס בן-חיים

עמוס בן-חיים (איצקוביץ) (נולד ב-4 בספטמבר 1956) הוא קצין צה"ל בדימוס בדרגת תת-אלוף, שכיהן כמפקד חטיבת הנח"ל וכראש חטיבת ניהול והדרכה במפקדת זרוע היבשה.

== שירות צבאי ==
עם גיוסו לצה"ל התנדב לצנחנים ושובץ בגדוד 890. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב בן-חיים לצנחנים כמפקד מחלקה ובהמשך שימש כמפקד פלוגה וכסגן מפקד גדוד 50. לאחר שהשתלם בקורס מפקדי גדודים מונה למפקד גדוד 890 של הצנחנים. בתפקידו הבא שימש כסגנו של מפקד חטיבת הצנחנים, שאול מופז. במבצע חוק וסדר פיקד על מבצע חוק שכלל ביצוע סריקות באזור הסמוך להר דב: ואדי שבעא והכפרים הסמוכים, שבעא, דיר מימאס, כפר א-זית ועין עטא. הסריקות נועדו ללכוד מחבלים ולתפוס אמצעי לחימה, וכן להפגין את נוכחות צה"ל באזור זה. במהלך במבצע עמד בן-חיים בראש כוחות מגדוד 890 ומגדוד 50 של חטיבת הצנחנים. 

לאחר מכן הועלה בן-חיים לדרגת אל"ם ובשנים 1989 - 1990 פיקד על חטיבת שומרון, מדצמבר 1990 ועד אוקטובר 1992 פיקד בן-חיים על חטיבת הנח"ל, בשנים 1992–1994 שימש כקצין אג"ם של פיקוד הצפון ולאחר מכן סיים את לימודיו במכללה לביטחון לאומי ובשנת 1996 מונה למפקד אוגדה 560. ב-1999 מונה לראש חטיבת ניהול והדרכה במפקדת זרוע היבשה.

==קישורים חיצוניים==
* [https://web.archive.org/web/20131021041118/http://www.gal-ed.co.il/nachal/show_item.asp?levelid=45100&itemid=34941&itemtype=3&prm=t=8 אל"ם עמוס בן חיים - דצמבר 90' - אוקטובר 92'], באתר הרשמי של חטיבת הנח"ל

== הערות שוליים ==

קטגוריה:מפקדי חטיבת הנח"ל
קטגוריה:מפקדי עוצבת עמוד האש
קטגוריה:מפקדי גדודים בחטיבת הצנחנים
קטגוריה:קציני אג"ם של פיקוד הצפון
קטגוריה:תתי-אלופים בצה"ל
קטגוריה:בוגרי גימנסיה הרצליה
קטגוריה:בוגרי המכללה לביטחון לאומי
קטגוריה:ישראלים שנולדו ב-1956
בשיקטש (כדורסל)

בשיקטש מילנגז (בטורקית: Beşiktaş Milangaz) היא קבוצת כדורסל טורקית מהעיר איסטנבול, המתמודדת בליגת העל הטורקית.

==היסטוריה==
הקבוצה, הוקמה בשנת 1933. בין השנים 1936-1940 הופסקה פעילות הקבוצה. בעונת 1987/88 ירדה הקבוצה לליגה השנייה וחזרה לאחר עונה אחת. בעונת 1974/75 זכתה הקבוצה באליפות הליגה. בעונת 2010/11 הגיעה הקבוצה עד לגמר הגביע הטורקי, בו הפסידה לקבוצת פנרבחצ'ה אולקר.

ההופעה האירופאית הראשונה של הקבוצה הייתה בעונת 1987/88 בגביע קוראץ' (רבע גמר 1999). בעונת 2007/08 הגיעה הקבוצה עד לשלב רבע הגמר של גביע יול"ב, לאחר שעברה את קבוצת הפועל ירושלים בשלב שמינית הגמר.

בעונת 2011/12, זכתה הקבוצה בתואר האירופאי הראשון שלה (גביע היורוצ'לנג'). לאחר ניצחון בגמר מול קבוצת אלאן שאלון מצרפת 86-91. בסיום העונה זכתה הקבוצה גם בדאבל היסטורי, כשניצחה בגמר הגביע את קבוצת באנוויט 74-78 וזכתה בפעם הראשונה בתולדותיה ב"גביע הטורקי", ובסדרת הגמר של הפלייאוף ניצחה את אנאדולו אפס 2-4 וזכתה באליפות טורקיה. בעונת 2012/13 תשחק הקבוצה בשלב הבתים של היורוליג.

==תארים והישגים==
*הליגה הטורקית:
**אליפות (2): 1975, 2012
**מקום שני: 1972, 1976, 1977, 1982, 1983, 2005, 2017 
**חצי גמר: 2004, 2006, 2008, 2010
*הגביע הטורקי:
**אליפות: 2012
**גמר: 1971, 1973, 2011
**חצי גמר: 2007
*גביע הנשיא:
**זכייה (1): 2013
**גמר: 1987
*גביע יול"ב:
**רבע גמר: 2008
*יורוצ'לנג
**זכייה (1): 2012
**רבע גמר: 2005
*גביע קוראץ
**רבע גמר: 1999

==קישורים חיצוניים==

* 

*
קטגוריה:קבוצות כדורסל טורקיות
קטגוריה:איסטנבול: מועדוני ספורט
טורק טלקום

ההיכל הביתי "[[אנקרה ארנה"]]
טורק טלקום (בטורקית: Türk Telekom) היא קבוצת כדורסל טורקית מהעיר אנקרה, המתמודדת בליגת העל הטורקית וביורוקאפ. 
== היסטוריה ==
הקבוצה, הוקמה בשנת 1954. בעונת 1993/94 סיימה במקום הראשון בליגה הסדירה, אך הפסידה את האליפות. בעונות 2000/01, 2002/03 הפסידה בגמר הגביע לקבוצות אפס פילזן ואולקר בהתאמה. בעונת 2007/08 זכתה ב"גביע הטורקי" לאחר ניצחון בגמר מול קבוצת אויאק בורסה 61-80. בסיום אותה עונה, הפסידה בסדרת הגמר של האליפות לקבוצת פנרבחצ'ה אולקר 4-1.

ההופעה האירופאית הראשונה של הקבוצה הייתה בעונת 1994/95 בגביע קוראץ'. בעונת 2006/07 הגיעה הקבוצה עד לשלב רבע הגמר של היורוצ'לנג'.

מאז חודש פברואר 2010 מארחת הקבוצה באנקרה ארנה החדש המכיל 10,400 מקומות ישיבה.

==תארים והישגים==
*הליגה הטורקית:
**מקום שני: 2008 
**חצי גמר: 2007, 2009
*הגביע הטורקי:
**זכייה (1): 2008
**גמר: 1996, 1998, 2001, 2003
**חצי גמר: 2002, 2004
*גביע הנשיאים:
**זכייה (2): 1997, 2009
**גמר: 1996, 1998 
*יורוצ'לנג
**רבע גמר: 2007
*יורוקאפ
**גמר: 2023

==שחקני עבר בולטים==

==קישורים חיצוניים==

* 

*
קטגוריה:קבוצות כדורסל טורקיות
קטגוריה:אנקרה: מועדוני ספורט
תפר (אנטומיה)

עצמות הגולגולת והתפרים ביניהן
תֶּפֶר (TA: Sutura. גם שֶׁלֶב) הוא מפרק פיברוטי הייחודי לעצמות הגולגולת. תפרי הגולגולת או שִׁלְבֵי הגולגולת (Suturae cranii) מצמידים את עצמות הגולגולת הסמוכות זו לזו. לעיתים העצמות חופפות מעט בתפר קשקשתי (Sutura squamosa) ולעיתים הן משולבות זו בזו בתצורה מורכבת בתפר משונן (Sutura serrata). את העצמות מחברים סיבים חזקים של רקמת חיבור המסודרים במספר שכבות.

עצמות הגולגולת העליונות של תינוק אינן מחוברות בתפרים רגילים אלא במפרקים רחבים יותר הכוללים מרווחים בין עצמות הגולגולת המכונים מרפסים. המרפסים והתפרים הגמישים של גולגולת התינוק מאפשרים את גדילת המוח והגולגולת העוטפת אותו במהלך השנים הראשונות להתפתחות. תפרי הגולגולת מתאחים ומתגרמים החל מתחילת העשור השלישי לחיים ובמהלך העשורים שבאים אחריו. בגיל מבוגר, אפשר שכל עצמות הגולגולת יתאחו זו לזו ולא ייוותרו עוד תפרים. תכונות אלו של התפתחות תפרי הגולגולת, משמשות להערכת גיל המוות של פרטים שנמצאו על ידי אנתרופולוגים או חוקרי זיהוי פלילי.

תפרי הגולגולת הבולטים של הגולגולת הם תפר הכתר (Sutura coronalis) בין עצם המצח לעצמות הקודקוד, תפר החץ (Sutura sagittalis) בין עצמות הקודקוד, תפר קשקשתי (Sutura squamosa) בין עצם הקודקוד לחלק הקשקשתי של עצם הרקה ותפר הלמדא (Sutura lambdoidea) בין עצמות הקודקוד לעצם העורף.

==קישורים חיצוניים==

==הערות שוליים==

קטגוריה:עצמות הגולגולת
קטגוריה:מפרקים
טופאש בורסה

טופאש בורסה (בטורקית: Tofaş Bursa) היא קבוצת כדורסל טורקית מהעיר בורסה, המתמודדת בליגת העל הטורקית ובליגת האלופות בכדורסל.

== היסטוריה ==
הקבוצה, הוקמה בשנת 1974. בעונות 1998/99, 1999/00 זכתה הקבוצה פעמיים בדאבל עם המאמן הקרואטי יסמין רפשה, בעונה שלאחר מכן הורדה הקבוצה לליגה השנייה עקב בעיות כלכליות. 

ההופעה האירופאית הראשונה של הקבוצה הייתה בעונת 1990/91 בגביע קוראץ'. בעונת 1996/97 הגיעה הקבוצה עד לגמר גביע קוראץ' והפסידה לקבוצת אריס סלוניקי בסיכום שני מפגשים. בעונת 1999/00 השתתפה הקבוצה ביורוליג. 
סמלה הישן של המועדון

==תארים והישגים==
*הליגה הטורקית:
**אליפות (2): 1999, 2000
**מקום שני: 1980, 1991 
*הגביע הטורקי:
**זכייה (3): 1993, 1999, 2000
**גמר: 2018
*גביע הנשיאים:
**גמר: 1991, 1993 
*גביע קוראץ
**גמר: 1997

==שחקני עבר בולטים==
* סלאבקו וארנש
* מהמט אוקור 
* רשארד גריפית 

==קישורים חיצוניים==

* 

קטגוריה:קבוצות כדורסל טורקיות
קטגוריה:בורסה (עיר): ספורט
מדגסקר - דמויות

ערך זה עוסק בהצגת הדמויות של הזיכיון "מדגסקר" של אולפני דרימוורקס.

==דמויות ראשיות==
{| class="wikitable"
! דמות !! תיאור
|-
! אלכס 
|אריה המתגורר בגן החיות של סנטרל פארק, ניו יורק. מבדר את מבקרי גן החיות באמצעות קטעי ריקוד ואקרובטיקה. נולד באפריקה, שמו האמיתי הוא אלכיי.
|-
! מרטי 
|זברה המתגורר בגן החיות של סנטרל פארק, ניו יורק. חולם לעזוב את גן החיות ולצאת לטבע.
|-
! גלוריה 
|היפופוטמית שנולדה וגדלה בגן החיות של סנטרל פארק, ניו יורק. חברתו ובשלב מסוים של הסרט תהיה בת זוגו של מלמן הג׳ירף.
|-
! מלמן 
|ג'ירף המתגורר בגן החיות של סנטרל פארק, ניו יורק. מאופיין כהיפוכונדר שמקבל טיפולים רפואיים בלי שום תכלית ברורה. ידידה ובשלב מסוים בסרט יהיה בן זוגה של גלוריה ההיפופוטמית.
|}

==דמויות משנה==
{| class="wikitable"
! דמות !! תיאור
|-
! סקיפר, קובלסקי, ריקו ופרייבט 
|פינגווינים, מאופיינים בהתנהגות של מרגלי משימה ממשלתית חשאית. מתכננים את הבריחה שלהם אל אנטארקטיקה.
|-
! המלך ג'וליאן השלושה עשר 
| למור מסוג זנב-טבעת, מלכם של הלמורים. כאשר החבורה מגיעה לאזורו, הוא משתמש בהם כדי להבריח את אויביו הפוסות.
|-
! מוריס 
| איי איי שחור. עוזרו של המלך ג'וליאן.
|-
! מורט 
| למור עכברי, עוזרו של המלך ג'וליאן הנוהג להציק לו ולגעת ברגל שלו כל הזמן.
|-
! מייסון ופיל
| שני השימפנזים אשר רדפו אחרי החיות בזמן שמרטי נעלם, הם פגשו את סקיפר וחבריו בספינה.
|-
! נאנא
| אישה מבוגרת אשר שונאת את אלכס ונוהגת להכות אותו.
|-
! זובא
| אביו של אלכס. אריה שחי באפריקה. זובא מכהן כאריה האלפא שתפקידו העיקרי הוא להנהיג את חיות הסוואנה.
|-
! מקונגה
| אריה נבל, אויבו של זובא, אביו של אלכס. רוצה להיות אריה האלפא ולהנהיג במקום זובא.
|-
! מוטו-מוטו
| היפופוטם שרירי וחסון (ביחס לאחרים) בעל גוף מוצק. מתאהב בגלוריה ההיפופוטמית.
|-
! טיצי
|אריה מוצק וענקי, אחד מעוזריו של מקונגה.
|-
! ויטאלי
|טיגריס זעפן. מופיע בקרקס סרגוסה. בגלל טריק שלו שנכשל הוא כבר לא רוצה יותר להופיע והקרקס המופלא הפך לכישלון.
|-
! ג'יה
|יגוארית יפה. מופיעה בקרקס סרגוסה. במהלך הסרט מתאהבת באלכס.
|-
! סטאפנו
|אריה ים. מופיע בקרקס סרגוסה. מדבר במבטא איטלקי.
|-
! שנטל דובואה
|שוטרת צרפתייה וחסרת כל מעצורים מהמחלקה הווטרינרית של מונקו אשר מעוניינת לערוף את ראשם של החיות ולתלותם על הקיר שלה, במיוחד ראש של אריה. בעזרת שיטותיה והאומץ הרב שלה, שנטל רודפת אחרי החיות כל הדרך עד לניו יורק, וכמעט מצליחה להרעיל את אלכס, אך חיות הקרקס מצילות אותו וסקיפר שולח את שנטל ושלושת עוזריה למדגסקר.
|-
! סוניה
|דובה שתקנית ומצחינה מרוב דגים. רוכבת אופניים ומופיעה בקרקס סרגוסה. בסרט היא וג'וליאן מתאהבים, וכאשר האופניים שלה נשברים ג'וליאן קונה לה אופנוע ״דוקאלי״.
|}

==קישורים חיצוניים==

*
קטגוריה:דרימוורקס: דמויות
קטגוריה:רשימות של דמויות קולנועיות
משפחת אוירבך

אוירבך (מוכר גם כאויערבך, אויערבאך או אורבך) הוא שם משפחה יהודי אשכנזי שמקורו, ככל הנראה, מהעיר אווערבך (Auerbach), בוואריה. משפחת אוירבך היא גם משפחת רבנים מפורסמת.

==מקורות המשפחה==
התיעוד הראשון הקיים של שם המשפחה אוירבך נמצא בארכיון הכללי של מדינת באדן, בקרלסרוהה, שם נמצא כתב חסות וזכות מגורים מתאריך 1 ביולי 1499 עבור יהודי בשם משה מאווערבך (Mosse Juden von auwerbach) שניתן על ידי שליט פפאלץ העילית, שם כתוב: 

תיעוד מאוחר יותר של אותו אדם נמצא בארכיון העיר אמברג. מדובר בשני מסמכים המתעדים כי היהודי משה מאוורבעך שילם את מס היהודים השנתי וכן רישיון ליהודי משה הגר באווערבך למעבר חופשי עבור גביית חובותיו. על פי הניסוח שנכתב על מצבת ביתו גיטל שנפטרה בשנת 1522, "פה טמונה האישה... מרת גיטל בת ר' משה אורבעך ז"ל", נראה כי משה אימץ את שם העיר כשם משפחתו. על פי ד"ר דניאל י. כהן משה אויערבך הוא ככל הנראה אבי סבתו של הרמ"א והראשון שנשא את שם המשפחה הזה. 

בני המשפחה השונים נפוצו על פני מערב ומזרח אירופה. נתן רפאל אוירבך משער בספרו שומרי משמרת הקודש כי ככל הנראה לווריאציות השונות של השם המשפחה, אוירבעך, אוערבאך ואורבך, יש שורש משותף, אולי אותו משה אוירבך המוזכר להלן.

==ספר היחוס למשפחת אויערבך==
אילן היוחסין של משפחת אוירבך מבוסס על כתב ידו הרב צבי הירש אוירבך מורמייזא. אילן זה הועתק ונמצא בשלושה עותקים: בכתב ידו של הרב צבי בנימין אויערבך ובכתב ידו של בנו הרב אביעזרי זעליג אויערבך - שניהם הוסיפו לו נתונים, וכתב היד השלישי הוא של נכדו, הרב יצחק אויערבך, כולם רבנים בקהילת הלברשטאדט.

אילן היוחסין מתחיל בר' דוד טעבלה אויערבך מווינא בשנת של"ה (אביו של רבי שמעון וולף אוירבך), ומסתיים בר' צבי בנימין אויערבך, שנת תרס"א, שנפטר בשנת תשל"ג בתל אביב.

==לקריאה נוספת==
*נתן רפאל אוירבך, שומרי משמרת הקודש: הרבנים למשפחת אויערבך באשכנז, הוצאת פלדהיים, תש"ע.
*הרב מרדכי אוירבך
*הרב שלמה זלמן אוירבך
*הרב שמואל אוירבך

==הערות שוליים==

*
קטגוריה:יהדות אשכנז
קטגוריה:שמות משפחה טופונימיים
קטגוריה:משפחות יהודיות
קטגוריה:שמות משפחה אשכנזיים
שריל בארנס

שריל בארנס (באנגלית: Cheryl Barnes) היא זמרת אמריקאית אפריקאית שהתפרסמה כשחקנית בסרטו של מילוש פורמן "שיער" – הגרסה הקולנועית למחזמר "שיער" שיצאה למסכים ב-1979. תפקידה בסרט היה צנוע באופן יחסי ועיקר פרסומה בא הודות לביצועה לשיר "Easy to Be Hard".

==ביוגרפיה==
בארנס החלה לעסוק במוזיקה בצורה מקצועית בעת לימודיה ביוניון קולג' בניו ג'רזי. היא הייתה זמרת בלהקת רוק שהופיעה מספר פעמים כלהקת חימום למופעי להקות רוק. בתחילת שנות ה-70 היא נטלה חלק כזמרת ושחקנית במספר הפקות מוזיקליות בברודוויי.

בארנס נבחנה והתקבלה לסרט "שיער" במבחנים פתוחים לציבור. באותה עת היא עבדה כחדרנית במוטל במרתה'ס ויניארד במסצ'וסטס ולא היה לה סוכן. היא גילמה בסרט את אם ילדו של האד – אחד מצעירי חבורת ההיפים סביבם נסובה עלילת הסרט. בסצנה בה התפרסמה, היא מוצאת את האד והחבורה בכיכר וושינגטון המושלגת בניו יורק כשלצידו בחורה בהריון. היא שואלת אותו האם הוא אבי התינוק ומבקשת מהאד שישוב לביתם המשותף. האד טוען שהיא אינה מבינה את הדברים שהוא עושה, מתכחש אליה ואל ילדם הניצב יחד איתה ברחוב ופונה ללכת מן המקום ברוגז, ואז שרה בארנס את השיר "Easy to Be Hard" (בתרגום חופשי לעברית: "קל להיות קשה-לב"), המתקומם כנגד אותם מהפכנים המתגייסים לטובת האנושות אך אינם מסוגלים לתת תמיכה נפשית וחומרית לקרובים אליהם. בהקלטת הפסקול לסרט ביצעה בארנס את השיר בטייק אחד בלבד והקלטה זו נכנסה לפסקול ולאלבום פסקול הסרט שיצא מאוחר יותר.

הסצנה הבאה בה נטלה חלק בסרט צולמה בברסטו בקליפורניה והיא נשארה במקום לאחר הצילומים. במאי הסרט, מילוש פורמן, ניסה לשכנעה לעבור לניו יורק כיוון שסבר שחבל לבזבז כישרון קולי שכזה, אולם לאחר תקופה קצרה שבה בארנס לברסטו והחלה להתפרנס מהוראת נגינה בפסנתר. היא נשארה מיודדת עם פורמן וליוותה אותו בעת צילומי "אמדאוס" שנערכו בפראג.

ב-1976 ליוותה כזמרת ליווי את לאונרד כהן במסע הופעות באירופה (יחד עם לורה ברניגן).

ב-1980 היא ביצעה את השיר "Love and Passion" בפסקול הסרט "ג'יגולו אמריקאי", בבימויו של פול שרדר, שאף כתב את המילים לשיר (לחן: ג'ורג'ו מורודר).

==קישורים חיצוניים==
* 

==הערות שוליים==

קטגוריה:שחקניות קולנוע וטלוויזיה אפרו-אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1951
אריה רמות-שיפמן

אריה רמות-שיפמן (נולד ב-1948 ברמת גן) הוא קצין צה"ל בדימוס בדרגת תת-אלוף, שימש כסגן מתאם פעולות הממשלה בשטחים, ולאחר שחרורו משירות צבאי כמנכ"ל המשרד לביטחון פנים.

==שירות צבאי==
עם גיוסו לצה"ל בשנת 1967 התנדב לסיירת שקד. בסיירת עבר רמות-שיפמן מסלול הכשרה כלוחם וקורס סיור. בהמשך עבר קורס מ"כים חי"ר וקורס קציני חי"ר אותם סיים בהצטיינות. עם סיום הקורס שב לסיירת ושימש כמפקד צוות. שיפמן שימש כמפקד פלוגה בסיירת. בשנת 1970 לחם רמות-שיפמן בראש פלוגתו במבצע ויקטוריה, בו צלחו לוחמי הסיירת את תעלת סואץ וביצעו פשיטה על מוצבי הצבא המצרי שבגדה המערבית של התעלה. בהמשך שימש כקצין אג"ם של הסיירת. לאחר מלחמת יום הכיפורים שימש רמות-שיפמן כקצין המבצעים של פיקוד הדרום. בשנת 1975 מונה למפקד סיירת שקד. לאחר מכן שימש כמושל עזה במשך כחמש שנים. בהמשך פיקד על חטיבה 27. במלחמת לבנון הראשונה היה רמ"ח מבצעים במטה הכללי. ב-1987 הועלה לדרגת תת-אלוף ושימש ראש המנהל האזרחי ברצועת עזה.

רמות-שיפמן הוא בוגר בית הספר הגבוה למלחמה בפריז. לאחר לימודיו במוסד שימש נספח צה"ל בצרפת.

לאחר שחרורו מצה"ל שימש רמות-שיפמן כמנכ"ל המשרד לביטחון פנים, תחת השר שלמה בן עמי. לאחר מכן כיהן כסמנכ"ל למינהל בארגון נתיב ולאחר מכן כמנכ"ל נתיבי הגז הטבעי לישראל. כיום (2024) משמש מנכ"ל לשכת המסחר ישראל-צרפת.

==קישורים חיצוניים==
* [https://www.424shaked.co.il/%d7%90%d7%a8%d7%99%d7%94-%d7%a8%d7%9e%d7%95%d7%aa-%d7%a9%d7%99%d7%a4%d7%9e%d7%9f/ אריה רמות-שיפמן בארכיון לוחמי סיירת שקד]
* 
* 
* 

==הערות שוליים==

קטגוריה:תתי-אלופים בצה"ל
קטגוריה:מפקדי חטיבה 27
קטגוריה:מפקדי סיירת שקד
קטגוריה:מנכ"לי המשרד לביטחון הפנים
קטגוריה:מנהלים ישראלים
קטגוריה:אנשי נתיב
קטגוריה:ישראלים שנולדו ב-1948
קטגוריה:חיילי חיל הרגלים במלחמת יום הכיפורים
קטגוריה:חיילי צה"ל במלחמת לבנון הראשונה